
Utsjoen seurakunta
Pöytäkirja 1/2026
Vaalilautakunta 
Aika 	5.5.2026 klo 10  
Paikka	Pohjoinen Ailikastalo, Utsjoki
Läsnä          Ville Orjala		pj
Guttorm, Lahja 
Guttorm, Onerva
Laiti, Ola
Länsman, Tarja

                       Varajäsenet:
                       Jari Rasmus
                       Kirsti Aikio
                       Lotta Pyykkönen poissa
                       Juha Reinola
                       Irma Kettunen
		
	Anu Sorjonen, tekninen asiantuntija


	27.4.2026 Ville Orjala, pj.

Asiat
1 §	Kokouksen avaus
	Puheenjohtaja avaa kokouksen klo 10.09
2 § 	Kokouksen laillisuus ja päätösvaltaisuus 
Utsjoen seurakuntaneuvosto on kokouksessaan 16.4.2026 valinnut vaalilautakunnan ja nimennyt puheenjohtajaksi Ville Orjalan (KL 9:16 ja KJ 9:2,1).
Vaalilautakunnan on viimeistään 1.8.2026 kokoonnuttava laatimaan ehdokasasettelua koskeva kuulutus (KJ 9:9,1). Kokouskutsu esityslistoineen on lähetetty 27.4.2026.
Vaalilautakunta on päätösvaltainen, kun enemmän kuin puolet jäsenistä on läsnä. Läsnä oleviksi katsotaan myös toimielimen jäsenet, jotka osallistuvat kokoukseen sähköisesti. (KL 10:15,1 ja 4). 
	Esitys: 
	Todetaan kokous lailliseksi ja päätösvaltaiseksi.
	Päätös: Esityksen mukaan
	
3 §	Varapuheenjohtajan ja sihteerin valinta
Vaalilautakunta valitsee itselleen varapuheenjohtajan varsinaisista jäsenistä (KJ 9:2,1) sekä sihteerin.
Vaalilautakunta nimeää ensimmäisessä kokouksessaan itselleen sihteerin. Sihteerin ei tarvitse olla vaalilautakunnan jäsen. Suositeltavampaa onkin, että sihteeriksi nimetään joku seurakunnan viranhaltija tai työntekijä, jolla on aikaisempaa kokemusta vastaavan tyyppisistä tehtävistä.
	Esitys: 
Valitaan vaalilautakunnalle varapuheenjohtaja varsinaisista jäsenistä ja sihteeri.
Valitaan varapuheenjohtajaksi Tarja Länsman ja sihteeriksi Anu Sorjonen.
Päätös: Esityksen mukaan

4 § 	Pöytäkirjantarkastajien valinta
	Esitys:  Valitaan kaksi pöytäkirjantarkastajaa. Valitaan tarkastajiksi läsnäololistan mukaisessa järjestyksessä Lahja Guttorm ja Onerva Guttorm.
Päätös:  Esityksen mukaan
5 § 	Ehdokasasettelua koskeva kuulutus ja perustamisasiakirjojen vastaanotto
	Vaalilautakunta päättää valitsijayhdistyksen perustamisasiakirjojen vastaanottamisesta ja laatii sitä koskevan kuulutuksen, josta käy ilmi
· Säädetty yhteiseen kirkkovaltuustoon ja seurakuntaneuvostoon valittavien jäsenten määrä, 
· ehdokkaiden vaalikelpoisuuden edellytykset, sekä
· minä päivinä ja kellonaikoina ja mihin valitsijayhdistysten perustamisasiakirjat on jätettävä. (KJ 9:9,1)
Valitsijayhdistyksen perustamisasiakirja liitteineen on toimitettava kirkkoherranvirastoon tai vaalilautakunnan määräämään muuhun paikkaan viimeistään 15.9.2026 ennen kello 16. (KJ 9:13)
	Esitys: 
Julkaistaan liitteenä 1 oleva ehdokasasettelua koskeva kuulutus yleisessä tietoverkossa seurakunnan verkkosivuilla 1.8.-15.9. 2026  ja Inarilainen-lehdessä 5.8.2026 yhdessä Inarin seurakunnan kanssa.  
Päätös: Esityksen mukaan
6 §	Äänioikeutettujen luettelon tarkastajien valinta
Äänioikeutettujen luettelon tarkastaa vähintään kaksi vaalilautakunnan keskuudestaan valitsemaa jäsentä. (KJ 9:5,1)	
Esitys:
Valitaan tarkastajiksi Ville Orjala ja varajäseneksi Jari Rasmus ja Ola Laiti ja varajäseneksi Kirsti Aikio
Päätös: Esityksen mukaan

7 § 	Kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä
	Vaalilautakunta laatii kuulutuksen äänioikeutettujen luettelon nähtävänä pitämisestä ja oikaisuvaatimusten tekemisestä. Kuulutuksessa on mainittava:
· milloin (päivät ja kellonajat) ja missä äänioikeutettujen luettelo on nähtävillä;
· miten luetteloa vastaan voidaan tehdä oikaisuvaatimus, sekä 
· milloin vaalilautakunta kokoontuu käsittelemään oikaisuvaatimuksia. (KL 10:6 a ja KJ 9:6)
Äänioikeutettujen luettelo on tarkastusta varten pidettävä valvonnan alaisena nähtävänä kirkkoherranvirastossa (tai muussa määrätyssä paikassa) vähintään neljän tunnin ajan kahtena luettelon tarkastamista seuraavana peräkkäisenä arkipäivänä, ei kuitenkaan lauantaina. Toisena päivistä luettelo pidetään nähtävänä kello 15–19. 
	Esitys: 
Julkaistaan liitteenä 2 oleva kuulutus äänioikeutettujen luettelon nähtävänä pitämisestä ja oikaisuvaatimuksen tekemisestä verkkosivuilla 1.8.-3.9.2026  kello 19 asti ja Inarilainen-lehdessä 5.8.2026 yhdessä Inarin seurakunnan kanssa. 
Päätös:  Esityksen mukaan
8 § 	Päätetään äänioikeutettujen luettelon nähtävillä olon valvojat sekä oikaisuvaatimusten ja valitsijayhdistysten perustamisasiakirjojen vastaanottajat
	Esitys: 
Äänioikeutettujen luettelon nähtävillä olon valvojiksi sekä oikaisuvaatimusten vastaanottajiksi nimetään seurakuntasihteeri Sanna Pekkala ja toimistosihteeri Katja Kolhinoja.
Valitsijayhdistysten perustamisasiakirjojen vastaanottajiksi nimetään seurakuntasihteeri Sanna Pekkala ja toimistosihteeri Katja Kolhinoja tai kirkkoherra Anu Sorjonen.
Päätös: Esityksen mukaan

9 §	Vaalilaskentajärjestelmän vastuuhenkilö 
	Esitys: Vaalilaskentajärjestelmän vastuuhenkilöksi valitaan Ville Orjala
Päätös: Esityksen mukaan

10 § 	Ennakkoäänestyspaikat
	Esitys: Valitaan ennakkoäänestyspaikoiksi pappila, pohjoinen Ailigastalo, Karigasniemen kappeli ja Nuorgamin koulu.
Päätös: Esityksen mukaan
11 § 	Tulevat kokousajat
	Vaalilautakunnan seuraavat kokoukset ovat:
16.9.2026 Vaalilautakunnan kokous klo 11
1.10.2026 Vaalilautakunnan kokous klo 17
28.10.2026 Vaalilautakunnan kokous klo 11
13.11.2026 Vaalilautakunnan kokous 17
15.11.2026 Äänestyspäivä ja vaalilautakunnan kokous klo  20
16.11.2026 Vaalilautakunnan kokous klo 17
Kokouksiin 1.10., 13.11. sekä 15.11. ja tarvittaessa viimeistään 18.11.2026 pidettävään kokoukseen ei voi osallistua sähköisesti. Kyseisissä kokouksissa tarkastellaan asiakirjoja, lasketaan ääniä tai tarkastetaan äänestyslippua, eikä näitä toimia voi tehdä sähköisessä kokouksessa.
	Esitys: 
	Päätetään vaalilautakunnan kokousaikataulu.
	Päätös: Esityksen mukaan
12 §	Kokouksen päättäminen 
	Puheenjohtaja päätti kokouksen kello 10.51 
Paikkakunta 5.5.2026
Puheenjohtaja				Sihteeri
Tarkastanut
Pöytäkirjantarkastaja			Pöytäkirjantarkastaja
